ಪೆಟ್ರೋಲಿಯಮ್‌ ಅಥವಾ 'ತೇವದ' ನೈಸರ್ಗಿಕ ಅನಿಲಸಂಸ್ಕರಿಸುವ ಮೂಲಕ LPGಯನ್ನು ಸಂಶ್ಲೇಷಿಸಲಾಗುತ್ತದೆ. ಇದನ್ನು ಸಾಮಾನ್ಯವಾಗಿ ಪಳೆಯುಳಿಕೆ ಇಂಧನ ಮೂಲಗಳಿಂದ ಪಡೆಯಲಾಗುತ್ತದೆ. ಕಚ್ಚಾ ತೈಲವನ್ನು ಸಂಸ್ಕರಿಸುವ ಸಮಯದಲ್ಲಿ ಇದನ್ನು ಉತ್ಪಾದಿಸಲಾಗುತ್ತದೆ, ಅಥವಾ, ಭೂಮಿಯಿಂದ ಹೊರಬರುವ ತೈಲ ಅಥವಾ ಅನಿಲ ಹರಿವುಗಳಿಂದ ಹೊರತೆಗೆಯಬಹುದಾಗಿದೆ.

ಸಾಮಾನ್ಯ ಉಷ್ಣಾಂಶಗಳು ಹಾಗೂ ಒತ್ತಡಗಳಲ್ಲಿ LPG ಅನಿಲವು ಆವಿಯಾಗುತ್ತದೆ. ಇದರಿಂದಾಗಿ, LPGಯನ್ನು ಒತ್ತಡವಿರುವ ಉಕ್ಕಿನ ಸಿಲಿಂಡರುಗಳಲ್ಲಿ ಸರಬರಾಜು ಮಾಡಲಾಗುತ್ತದೆ. ಒಳಗಿರುವ ದ್ರವದ ಉಷ್ಣಧಾರಕ ಹಿಗ್ಗುವಿಕೆಗೆ ಅವಕಾಶ ನೀಡಲು, ಈ ಸಿಲಿಂಡರುಗಳನ್ನು ಸಂಪೂರ್ಣವಾಗಿ ತುಂಬಿಸಲಾಗಿರುವುದಿಲ್ಲ. ಸಾಮಾನ್ಯವಾಗಿ, ಅವುಗಳ ಸಾಮರ್ಥ್ಯದ 80%ರಿಂದ 85%ರಷ್ಟರವರೆಗೆ ತುಂಬಲಾಗುತ್ತದೆ. ರಚನೆ, ಒತ್ತಡ ಮತ್ತು ತಾಪಮಾನಗಳನ್ನು ಅವಲಂಬಿಸಿ, ಆವೀಕರಿಸಿದ ಅನಿಲ ಹಾಗೂ ದ್ರವೀಕೃತ ಅನಿಲಗಳ ನಡುವಿನ ಗಾತ್ರಗಳ ಅನುಪಾತವು ವ್ಯತ್ಯಾಸಗೊಳ್ಳುತ್ತದೆ. ಆದರೆ, ಅದು ಸಾಮಾನ್ಯವಾಗಿ ಸುಮಾರು 250:1ರ ಅನುಪಾತದಲ್ಲಿರುತ್ತದೆ. LPG ದ್ರವವಾಗುವ ಒತ್ತಡಕ್ಕೆ ಆವಿ ಒತ್ತಡ ಎನ್ನಲಾಗುತ್ತದೆ. ಇದು ರಚನೆ ಮತ್ತು ತಾಪಮಾನವನ್ನು ಅವಲಂಬಿಸಿ ವ್ಯತ್ಯಾಸಗೊಳ್ಳುತ್ತದೆ. ಉದಾಹರಣೆಗೆ, ರಲ್ಲಿ ಶುದ್ಧ ಬ್ಯೂಟೇನ್‌ಗೆ ಅಂದಾಜುರಷ್ಟಿರುತ್ತದೆ, ಹಾಗೂ ರಲ್ಲಿ ಶುದ್ಧ ಪ್ರೋಪೇನ್‌ಗೆ ಅಂದಾಜು ರಷ್ಟಿರುತ್ತದೆ. LPG ಗಾಳಿಗಿಂತಲೂ ಹೆಚ್ಚು ತೂಕದ್ದಾಗಿರುತ್ತದೆ. ಹಾಗಾಗಿ, ನೆಲಗಳಲ್ಲಿ ಸೋರಿಕೆಯಾಗಿ, ನೆಲಮಾಳಿಗೆಗಳು ಮುಂತಾದ ಕೆಳಮಟ್ಟದ ಸ್ಥಳಗಳಲ್ಲಿ ಸಂಗ್ರಹವಾಗುವ ಪ್ರವೃತ್ತಿ ಹೊಂದಿರುತ್ತದೆ. ಸೋರುವಿಕೆಯನ್ನು ತಡೆಗಟ್ಟದಿದ್ದಲ್ಲಿ, ಬೆಂಕಿ ಹಚ್ಚಿಕೊಳ್ಳಬಹುದು ಅಥವಾ ಉಸಿರು ಕಟ್ಟುವ ಅಪಾಯ ಸಂಭವಿಸಬಹುದು.

ಬೃಹದಾಕಾರದ ಟ್ಯಾಂಕ್‌ಗಳಲ್ಲಿ LPGಯನ್ನು ಹೆಚ್ಚಿನ ಪ್ರಮಾಣದಲ್ಲಿ ಶೇಖರಿಸಬಹುದಾಗಿದೆ. ಅಗತ್ಯವಿದ್ದಲ್ಲಿ ನೆಲದಡಿಯಲ್ಲಿ ಹೂಳಬಹುದು. ಪರ್ಯಾಯವಾಗಿ, ಅನಿಲದ ಸಿಲಿಂಡರ್‌ಗಳನ್ನು ಬಳಸಬಹುದು.

ಶೈತ್ಯೀಕರಣ
ಅಡುಗೆ
ನೈಸರ್ಗಿಕ ಅನಿಲದೊಂದಿಗೆ ಹೋಲಿಕೆ
ಉತ್ಪಾದನೆ ಹಾಗೂ ಶೇಖರಣೆ